b'\n_START_ARTICLE_\nGeorge Demetrescu Mirea\n_START_SECTION_\nDate biografice\n_START_PARAGRAPH_\nGeorge Demetrescu Mirea a fost cel de-al doilea din cei 12 copii ai protopopului Dimitrie Ionescu Mirea._NEWLINE_A studiat la \xc8\x98coala de Belle-Arte Bucure\xc8\x99ti cu Theodor Aman, lu\xc3\xa2nd lec\xc8\x9bii simultan cu medicul Carol Davila. _NEWLINE_La recomandarea doctorului Carol Davila, a participat la R\xc4\x83zboiul de Independen\xc8\x9b\xc4\x83 (1877-1878), ca pictor ata\xc8\x99at Cartierului General al armatei, al\xc4\x83turi de Nicolae Grigorescu, Carol Popp de Szathmary \xc8\x99i Sava Hen\xc8\x9bia._NEWLINE_Av\xc3\xa2ndu-l ca protector \xc8\x99i mecena pe Ion Ghica, \xc3\xaen urma recomand\xc4\x83rii lui Nicolae Grigorescu, \xc3\xaen 1878 a ob\xc8\x9binut o burs\xc4\x83 de studii la \xc3\x89cole des Beaux Arts din Paris, unde a studiat cu Carolus Duran, un vestit portretist al \xc3\xaenaltei societ\xc4\x83\xc8\x9bi fran\xc8\x9buze\xc8\x99ti, c\xc4\x83ruia i-a devenit elev dup\xc4\x83 doar un an petrecut la \xc8\x98coala de Belle Arte, pe care o p\xc4\x83r\xc4\x83sise tocmai pentru a fi \xc3\xaen preajma maestrului francez, pe l\xc3\xa2ng\xc4\x83 care a r\xc4\x83mas p\xc3\xa2n\xc4\x83 \xc3\xaen 1884._NEWLINE_\xc3\x8en 1884, a primit comanda s\xc4\x83 realizeze decora\xc8\x9bia mural\xc4\x83 a Catedralei din Constan\xc8\x9ba, pe care a executat-o al\xc4\x83turi de arhitectul Ion Mincu. Lucrarea sa a fost distrus\xc4\x83 \xc3\xaen timp, fiind \xc3\xaenlocuit\xc4\x83. De asemenea, \xc3\xaen perioada 1887 - 1888 a executat pictura plafonului Casei Vernescu din Bucure\xc8\x99ti, dar \xc8\x99i patru panouri alegorice. _NEWLINE_\xc8\x98i-a \xc3\xaenceput cariera pedagogic\xc4\x83 mai \xc3\xaent\xc3\xa2i ca profesor de desen la \xc8\x98coala Normal\xc4\x83 de \xc3\xaenv\xc4\x83\xc8\x9b\xc4\x83tori de la C\xc3\xa2mpulung, iar \xc3\xaen anul 1891 a fost numit profesor la \xc8\x98coala de Belle-Arte din Bucure\xc8\x99ti, unde era deja suplinitor din 1889. Opt ani mai t\xc3\xa2rziu, a fost numit director al aceleia\xc8\x99i institu\xc8\x9bii, func\xc8\x9bie pe care a de\xc8\x9binut-o p\xc3\xa2n\xc4\x83 \xc3\xaen 1927.  _NEWLINE_Ca profesor \xc8\x99i director la \xc8\x98coala de arte frumoase din Bucure\xc8\x99ti, a promovat academismul (\xe2\x80\x9eV\xc3\xa2rful cu Dor\xe2\x80\x9d, \xe2\x80\x9eBacant\xc4\x83 \xc8\x99i satir\xe2\x80\x9d \xc8\x99i unele compozi\xc8\x9bii istorice), r\xc4\x83m\xc3\xa2n\xc3\xa2nd \xc3\xaens\xc4\x83 un remarcabil portretist (\xe2\x80\x9eAlexandru Odobescu\xe2\x80\x9d; \xe2\x80\x9ePortret de b\xc4\x83rbat\xe2\x80\x9d; \xe2\x80\x9eC. St\xc4\x83ncescu\xe2\x80\x9d). A realizat decora\xc8\x9biile murale la Banca Na\xc8\x9bional\xc4\x83 a Rom\xc3\xa2niei, Casa scriitorilor, Universitatea din Ia\xc8\x99i.\n_START_SECTION_\nIn memoriam\n_START_PARAGRAPH_\n\xc3\x8en semn de respect pentru activitatea sa, o strad\xc4\x83 din Bucure\xc8\x99ti, din preajma Arcului de Triumf, \xc3\xaei poart\xc4\x83 numele.'